JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Juudid tähistasid Suurt lepituspäeva Yom Kippuri.
Islamistid püüdsid Saksamaal sünagoogi rünnata
Prantsusmaal esineb huvitavat antisemitismi tõlgendust
Eelmine nädal, 16. septembril, tähistasid maailma juudid
aasta olulisimat päeva, Yom Kippuri ehk suurt lepituspäeva.
Juudi kalendris on tegu seitsmenda ehk tišrei kuu 10. päevaga.
See on Iisraelis püha, kus kõik on praktiliselt kinni ja tegevus katkeb
ning samas on see ka ööpäeva kestev paast.
Seda riigi peaaegu täielikku sulgumist on ära kasutatud ka Iisraeli vaenlased.
1973. a alustasid Egiptus ja Süüria sõda üheaegse rünnakuga
just Yom Kippuri ajal, kui õnnestus üllatada isegi riigi armeed.
Rünnakud löödi tagasi,
kuid sellest peale on Iisrael pidanud valmis olema vastavaks võimaluseks
ja armee on pidevas valmisolekus.
Yom Kippuri viimasel hetkel puhutakse suurt šofarit
ja selleks ajaks peab igaüks,
kes tahab, et tema nimi oleks kirjas Eluraamatus, meelt parandama,
sest usutakse, et pärast šofari kõla taeva väravad suletakse.
Maailma juudikogukonna tähtsaimal pühal
on mõned antisemiitlikud äärmusrühmitused
korraldanud peaaegu alati vägivaldsusi
ja mitte üksnes Lähis-Idas, vaid ka mujal maailmas.
Saksamaal, Hageni linnas püüdsid neli islamiäärmuslast
rünnata juudi sünagoogi just siis,
kui seal pidi algama Yom Kippuri tseremoonia.
Saksa politsei eriüksused olid siiski rünnaku kohta vihje saanud
ning neil õnnestus see napilt ära hoida ja vahistada islamistid,
kellest noorim oli vaid 16-aastane.
Viimane kord rünnati Saksamaal Yom Kippuri ajal sünagoogi 2019. a
ja siis tegid seda neonatsid,
kes tulistasid sünagoogi ees surnuks kaks isikut,
kuid neil ei õnnestunud siiski hoonesse tungida.
Veidi eelmise teemaga seotult -
end Iisraeli peavaenlaseks kuulutanud Iraan
on tuumarelva tootmiseks vajalikku valmidust üha lähemale liigutanud.
Kui veel mõne nädala eest arvati,
et Iraanil on aasta lõpuks tuumamaterjali ühe pommi jaoks,
siis nüüd teatas IAEA, ÜRO Rahvus- vaheline Aatomienergia Agentuur,
et ühe pommi valmistamiseks ollakse valmis juba mõne nädalaga.
Kaheks pommiks on Iraan valmis aasta lõpuks
ja sealt edasi võib Iraan kuulutada end vähem kui aasta pärast tuumariigiks.
IAEA pole suutnud kontrollida kõiki Iraani tuumaprogrammi rajatisi,
sest Iraani ametnike väitel olid IAEA paigaldatud kaamerad katki läinud.
Kuigi kõnelused 2015. a sõlmitud JCPOA lepingu juurde naasmiseks
endiselt jätkuvad, vähemalt näiliselt, ei usu isegi USA valitsus enam,
et lepingu juurde naasmine algtingimustel enam võimalik oleks.
Ainus, mida Joe Bideni valitsus teha tahab,
on säilitada Iraani vastased sanktsioonid,
kuid see ei näi vaevavat enam Iraani uut valitsust,
kes on saanud toeks Venemaa ja eelkõige Hiina võimsa abipaketi.
Iisrael on jäämas üksi vastuseisus tuumarelvastatud Iraanile,
kui üks riik või mõned grupid ei hakka sõnade asemel tegutsema
ega peata ühel või teisel viisil Iraani tuumatehnika arenemist.
ÜROs, New Yorgis, tähistati
mullu, 2020. a augustis sõlmitud
Aabrahami lepingute aastapäeva.
Selle alusel sõlmisid mitmed Pärsia lahe regiooni
sunniitlikud araabiamaad Iisraeliga diplomaatilised suhted.
Sama trend on jätkunud ka mõnede Põhja-Aafrika islamiriikidega.
Pidukõnes rõhutas Iisraeli suursaadik ÜROs Gilad Erdan
alanud heade suhete tähtsust
ja soovis, et need laieneksid ka teistesse riikidesse.
Ta toonitas sedagi,
et nood mõõdukad araabiamaad tunnevad üha suuremat ohtu
šiiitliku Iraani ja selle liitlasrühmituste poolt
nii Iraagist, Süüriast, Liibanonist kui ka Jeemenist.
"Tunneme ja jagame ühist muret nende sõbralike riikidega
Iraanist lähtuva ohu suhtes, ja Iisrael on rõõmus,
et saab aidata neil oma kaitsevalmidust arendada.
Meie Iron Dome'i süsteem on üks olulisemaid osi
nende maade, ja ka Saudi Araabia õhuruumi kaitsel
nii drooni- kui raketirünnakute vastu," tõdes suursaadik Erdan.
Sügise suurte pühade hulka nii Iisraelis
kui kõigis maailma juudikogukondades,
kuulub Rosh HaShana ja Yom Kippuri kõrval ka lehtmajade püha e Sukkot.
See on juudi pühadekalendri pidudest rõõmsaim
ja see on nn lõikusaja tänupüha.
Palmiokstest ja bambusest ehitatud lehtmajad ehk sukkad
meenutavad Iisraeli rahva 40-aastase kõrberännaku eluasemeid.
Varem elasid lõikusekogujad neis majakestes oma põldudel,
et mitte raisata aega koduteele.
Sukkoti ajal,
mida tänavu tähistatakse
20.-27. septembri vahelisel ajal,
veedetakse aega just neis lehtmajades.
Seal süüakse, palvetatakse, veedetakse aega ja ka ööbitakse.
Juudi kombe järgi on lehtmajade püha
järjeks suurele lepituspäevale Yom Kippurile,
kui kõik ööpäev läbi paastuvad.
Pidutsemine hõlmab perede koosviibimisi
ja külaskäike teiste perede lehtmajadesse.
Tooras õhutatakse juute Sukkoti ajal võtma neli taimeliiki
ja need teatud viisil kokku siduma.
Need viljad on tsitruseline etrog, palmileht, mürdioks ja pajuoks.
Taimed võetakse välja, kui tänatakse lõikuse eest
ja palutakse õnnistust uuele saagihooajale.
Lehtmajade püha lõpeb käsuseaduse rõõmupeo ehk Simchat Torah'ga,
kui loetakse Moosese raamatute viimased peatükid
ja Toora lugemine algab otsast peale.
Kristliku traditsiooni järgi
sündis Messias lehtmajade püha ajal Petlemmas.
Paljud kristlikud õpetlased usuvad, et Messias naaseb sama püha ajal.
Iisraeli uue valitsuse esimesed kuud
on olnud sõna otseses mõttes kannatuste rada,
mida on varjutanud üksteise järel paljud ebaõnnestumised.
Tugev sõltuvus valitsuse araablastest rahvaesindajate toetusest
on tihendanud ka opositsiooni ridu
ja kulisside taga käib juba poliitiline kemplemine
järgmise võimaliku valitsuskoosseisu suhtes.
Iisraeli Kanal 12 väitel
pidasid nädala eest toimunud Knesseti täisistungi raames
ebaametlikke kõnelusi ka ekspeaminister Benjamin Netanyahu
ja nüüdse valitsuse kaitseminister Benny Gantz,.
Kui Gantz taotles Likudi toetust ühele valitsuse seaduseelnõule,
pakkus Netanyahu talle uuesti võimalust,
mille oli esitanud juba enne praeguse valitsuse moodustamist.
See tähendaks,
et Gantzi juhitud Sinivalge partei lahkuks praegusest valitsusest
ja ühineks Likudi juhitud parem-religioosse blokiga,
kus Gantz saaks kohe ka peaministri koha.
Kuigi Gantzi esindus kohe ettepanekust kinni ei haaranud,
arvavad poliitanalüütikud, et seda ei lükatud ka otseselt tagasi,
ja nii sai Gantzi juhitud Sinivalge valitsuses kaudselt mõjuvõimu juurde.
Veidi vähem kui nelja aasta eest, varsti pärast seda,
kui USA ekspresident Trump oli allkirjastanud
Jeruusalemma tunnustamist puudutava seaduse,
tsiteeris Prantsusmaal Toulouse'i linna mošee imaam
Mohamed Tatai oma pühakojas islami prohveti Muhamedi määrust,
mis käsib juute tappa.
Tegu on ühe Muhamedi tuntuima määrusega,
mida islamimaailmas ehk kõige rohkem tsiteeritakse.
Mainitud hadithi tekstis, mis puudutab tulevase kohtupäeva aega
ja moslemite viimast suurt võitlust juutide vastu, tõdetakse,
et kohtupäev ei saabu enne, kui moslemid võitlevad juutidega.
"Siis varjuvad juudid kivide ja puude taha,
kuid kivid ja puud saavad kõnevõime ja hüüavad:
'Oh moslem, Allahi teenija, mu selja taga peidab end juut. Tule ja tapa ta.'"
Kohalik juudikogukond andis imaami kohtusse
kihutustöö eest rahvusrühma vastu
ja viimased aastad on juhtumit käsitletud erinevates kohtutes.
Lõpuks tegi kohus nädala eest otsuse, kus tõdeti, et imaam Tatai kavatsus
polnud kihutustöö rahvusrühma vastu,
vaid mainitud tsitaat oli vaid osa Allahi teenimiseks mõeldud rituaalist.
Kohalik juudikogukond oli kohtuotsuses äärmiselt pettunud,
erinevate paikade moslemikogukonnad Prantsusmaal
aga tänasid kohust otsuse eest.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee